amanoisuno/poetBack huggingface dataset:
九日登青山 朱灣 
昔人惆悵處，系馬又登臨。舊地煙霞在，多時草木深。水將空合色，雲與我無心。想見龍山會，良辰亦似今。
秋夜宴王郎中宅賦得露中菊 朱灣 
眾芳春競發，寒菊露偏滋。受氣何曾異，開花獨自遲。晚成猶待賞，欲采未過時。忍棄東籬下，看隨秋草衰。
奉使設宴戲擲籠籌 朱灣 
今日陪樽俎，良籌複在茲。獻酬君有禮，賞罰我無私。莫怪斜相向，還將正自持。一朝權入手，看取令行時。
詠雙陸骰子 朱灣 
采采應緣白，鑽心不為名。掌中猶可重，手下莫言輕。有對唯求敵，無私直任爭。君看一擲後，當取擅場聲。
詠壁上酒瓢呈蕭明府 朱灣 
不是難提挈，行藏固有期。安身未得所，開口欲從誰。應物心無倦，當壚柄會持。莫將成廢器，還有對樽時。
詠玉 朱灣 
歌玉屢招疑，終朝省複思。既哀黃鳥興，還複白圭詩。請益先求友，將行必擇師。誰知不鳴者，獨下董生帷。
送陳偃賦得白鳥翔翠微 朱灣 
不知鷗與鶴，天畔弄晴暉。背日分明見，臨川相映微。淨中雲一點，回處雪孤飛。正好南枝住，翩翩何所歸。
題段上人院壁畫古松 朱灣 
石上盤古根，謂言天生有。安知草木性，變在畫師手。陰深方丈間，直趣幽且閑。木紋離披勢搓捽，莓苔濃淡色不同，一面死皮生蠹蟲。風霜未必來到此，
逼寒節寄崔七 朱灣 
閒庭只是長莓苔，三徑曾無車馬來。旅館尚愁寒食火，他日趨庭應問禮，須言陋巷有顏回。
長安喜雪 朱灣 
千門萬戶雪花浮，點點無聲落瓦溝。全似玉塵消更積，平地已沾盈尺潤，年豐須荷富人侯。
宴楊駙馬山亭 朱灣 
垂楊拂岸草茸茸，繡戶窗前花影重。鱠下玉盤紅縷細，落日泛舟同醉處，回潭百丈映千峰。
過宣上人湖上蘭若 朱灣 
十年湖上結幽期，偏向東林遇遠師。未道姓名童子識，問我別來何所得，解將無事當無為。
同達奚宰游竇子明仙壇 朱灣 
松檜陰深一徑微，中峰石室到人稀。仙官不住青山在，今朝茂宰尋真處，暫駐雙鳧且莫歸。
平陵寓居再逢寒食 朱灣 
幾回江上泣途窮，每遇良辰歎轉蓬。火燧知從新節變，貧病固應無撓事，但將懷抱醉春風。
尋隱者韋九山人於東溪草堂 朱灣 
尋得仙源訪隱淪，漸來深處漸無塵。初行竹裏唯通馬，路傍樵客何須問，朝市如今不是秦。
假攝池州留別東溪隱居 朱灣 
一官仍是假，豈願數離群。愁鬢看如雪，浮名認是雲。暫辭南國隱，莫勒北山文。今後松溪月，還應夢見君。
詠柏板 朱灣 
赴節心長在，從繩道可觀。須知片木用，莫向散材看。空為歌偏苦，仍愁和即難。既能親掌握，願得接同歡。
箏柱子 朱灣 
散木今何幸，良工不棄捐。力微慚一柱，材薄仰群弦。且喜聲相應，寧辭跡屢遷。知音如見賞，雅調為君傳。
送李司直歸浙東幕兼寄鮑行軍持節大夫初拜東平郡王 朱灣 
翩翩書記早曾聞，二十年來願見君。今日相逢悲白髮，會作王門曳裾客，為余前謝鮑參軍。
七賢廟 朱灣 
常慕晉高士，放心日沈冥。湛然對一壺，土木為我形。下馬訪陳跡，披榛詣荒庭。相看兩不言，猶謂醉未醒。長嘯或可擬，幽琴難再聽。同心不共世，空見蘚門青。
同清江師月夜聽堅正二上人為懷州轉法華經歌 朱灣 
若耶溪畔雲門僧，夜閑燕坐聽真乘。蓮花秘偈藥草喻，前心後心皆此心，梵音妙音柔軟音。清泠霜磬有時動，風翻亂葉林有聲，雪映閒庭月無色。玄關密跡難可思，
寒城晚角 朱灣 
高臺高高畫角雄，五更初發寒城中。寒城北臨大河水，羈人此夜寐不成，萬里邊情枕上生。乍似隴頭戍，忽憶嫖姚北征伐，空山宿兵寒對月。一聲老將起，二十年來天下兵，到處不曾無此聲。洛陽陌，長安路。角聲朝朝兼暮暮，平居聞之尚難度。何況天山征戍兒，
重陽日陪韋卿宴 朱灣 
何必龍山好，南亭賞不暌。清規陳侯事，雅興謝公題。入座青峰近，當軒遠樹齊。仙家自有月，莫歎夕陽西。